ગણેશ આરાધના સાથે સાંસ્કૃતિક કાર્યક્રમોનું પણ મોટા પાયે આયોજન આગામી દિવસોમાં કરવામાં આવ્યું છે. ગણેશજીનું સ્થાપન કરવામાં આવ્યું હોય ત્યારે જાણે સાક્ષત્ લંબોદર પધાર્યા હોય તેવો માહોલ જોવા મળે છે. આવતીકાલથી ગણેશજીને મોદકનો ભોગ ધરાવવામાં આવશે. આ ઉપરાંત ગણેશજીને દુર્વા તેમજ ગુલાબ-જાસૂદના ફુલ પણ ધરાવવામાં આવે છે. શહેરના લાલ દરવાજા ખાતે આવેલા ગણેશ મંદિર ખાતે શુક્રવારે મળસ્કેથી જ લાંબી લાઇન લાગવાનું શરૃ થઇ જશે. વસ્ત્રાપુર લેક પાસે આવેલું ગણેશ મંદિરમાં પણ મોટી સંખ્યામાં ભાવિકો દર્શનાર્થે આવે છે. આ ઉપરાંત ધોળકા પાસે આવેલા ગણેશપુરા ખાતે દર્શન કરવા રાજ્યના દૂર-દૂરના વિસ્તારોમાંથી ભાવિકો ઉમટી પડશે.